Publication: Magyar Közlöny
Issue: MK-2009-158 (Year: 2009, Number: 158)
Era: 2004-2010
Section: 12. melléklet a 152/2009. (XI. 12.) FVM rendelethez
Paragraph Index: 570

b) Érzékszervi jellemzõk Alak, méret: Egyenletes hengeres alakú, két végén elkeskenyedõ. Burkolat: Kissé ráncos, tiszta, világos vörösesbarna, egyenletes színû, enyhe fényû. A burkolaton áttetszenek a szalonnadarabok. A burkolat alatt lég-, folyadék- és zsírzsák nincs. Állomány, szerkezet, metszéslap: A rúd állománya se nem puha, se nem kemény. A mozaikos elemek mérete 6–8 mm, elrendezésük egyenletes. Nem tartalmaz 10 mm-nél nagyobb légüreget és 6 mm-nél nagyobb ín-, kötõszöveti hártyadarabot, legfeljebb néhány kisebbet tartalmazhat. A szelet elsõ harapás után se nem puha, se nem kemény, nem rágós, rágási maradék nincs. Felületi elváltozás nélkül szeletelhetõ. Szín, íz, illat: A metszéslap összhatásában világosvörös színû. A fûszereloszlás egyenletes. Az érlelt fõtt hús íze mellett füst-, bors-, fokhagyma-, paprika- és szegfûborsíz érezhetõ, de idegen és mellékízek nem érezhetõk. Kellemesen, enyhén sós ízû. A fõtt hús és a fûszerek illata érezhetõ, idegen szagok nem érezhetõk. 5.2. Megnevezés Nyári turista felvágott, nyári turista 6. Csemege debreceni 22–32 mm átmérõjû sertésvékonybélbe, vagy emészthetõ mûbélbe töltött húspépet, valamint 6–8 mm szemcseméretûre aprított marha és/vagy sertéshúst és/vagy baromfihúst és szalonna alapanyagot tartalmazó, legfeljebb 15 cm hosszú készítmény. Tartósítását füstöléssel és fõzéssel végzik. A hústartalom a késztermékre vonatkoztatva legalább 45%. 6.1. Minõségi jellemzõk

Source: https://magyarkozlony.hu/hivatalos-lapok/e92284c664e3a0b8d5bc3e963ddf4ed6a210e9a6/dokumentumok/8b4999791791fde25aa3385e84ae32075ff7d6e9/letoltes